
ДО
ОБЩИНСКИ СЪВЕТ 
ГР. ПОМОРИЕ


Д О К Л А Д Н А   З А П И С К А
от
 Иван Алексиев - Кмет на Община Поморие


ОТНОСНО: Изменение и допълнение на Приложение 1 на Правилника за организацията и дейността на Общинско предприятие „Социално обслужване” (ОП „СО“) гр. Поморие. 

УВАЖАЕМИ Г-Н ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

            На основание чл. 9, ал. 1 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие внасям в Общински съвет – Поморие следното предложение за приемане на изменение и допълнение  на Приложение 1 на Правилник за организацията и дейността на Общинско предприятие „Социално обслужване“ гр. Поморие:

            І. Причините и мотивите за приемане на предложеното приемане на изменения на Приложение 1 на Правилника за организацията и дейността на Общинско предприятие „Социално обслужване“ гр. Поморие са следните:

 На основание чл. 21, ал.2 от Закона за местното самоуправление и местната администрация, във връзка с чл.52, ал.3 и ал.4 от Закона за общинската собственост с решение на Общински съвет – Поморие №268/30.07.2024г. по протокол №13/30.07.2024г. на Общински съвет – Поморие, изм.с Решение №512/05.06.2025г.,изм. с Решение №706/23.12.2025г. е приет Правилник за организацията и дейността на Общинско Предприятие „Социално обслужване“, гр. Поморие. Съгласно чл.14, ал.1 организационно-управленската структура на Предприятието е съгласно Приложение № 1, което е неразделна част от настоящия Правилник.“ На основание чл. 14, ал. 3 от Правилник за организацията и дейността на ОП „Социално обслужване“ гр. Поморие, отправям следното предложение за изменение на Приложение № 1 към Правилника за организацията и дейността на ОП „Социално обслужване“ гр. Поморие, а именно:






1. Промяна на длъжностното щатно разписание на ЦСРИ гр. Поморие, като увеличи с 1 щатна бройка на длъжност рехабилитатор на 8 часов работен ден.
Необходимостта от назначаване на втори рехабилитатор в ЦСРИ Поморие е констатирана преди доста време и такъв специалист беше ангажиран на работа на граждански договор. 
От откриването си през 2013г. до настоящия момент капацитетът на ЦСРИ гр.Поморие е 20. Отчита се трайна тенденция към увеличаване на броя на потребителите на ЦСРИ три пъти над капацитета. Към настоящия момент 65 потребителя ползват услугите на ЦСРИ Поморие.
Според Методиката за определяне длъжностите на персонала в специализираните институции  и социалните услуги в общността от 2012г. препоръчителния коефициент е 0.3, т.е. би следвало при капацитет 20 потребителя в ЦСРИ да има назначени 6 служители. Видно от длъжностното разписание в ЦСРИ има 5 щатни бройки.
За качественото изпълнение на назначената терапия и за обхващане на всички нуждаещи се потребители е необходимо да работят двама рехабилитатори.
Имайки предвид растящия брой на потребителите и с оглед спазване на медицинските указания от лекар специалист относно продължителността на лечебния процес, както и за задоволяване на индивидуалните потребности на потребителите и  постигане на заложените цели е целесъобразно и належащо назначаването на втори специалист – рехабилитатор на щат при 8 часов работен ден. Това би допринесло за чувствително повишаване на качеството на предоставяната услуга, както и за по-голямата удовлетвореност на потребителите на ЦСРИ гр. Поморие.
Тези обстоятелства бяха взети предвид и при изготвянето на Годишния план на социалните услуги на територията на Община Поморие за 2026г., в който бе заложено и увеличаването на щатните длъжности в ЦСРИ гр.Поморие с 1 специалист-рехабилитатор.

2. Промяна на длъжностното разписание на Механизъм “Лична помощ“ /МЛП/, като се увеличи с 1 щатна бройка на длъжност Специалист, “ Социални дейности“ МЛП. 
Във връзка с увеличаване обема на работа, свързана с администриране на Механизъм “Лична помощ“ от началото на тази година служебната натовареност на служителите е увеличена значително спрямо предходната година. Ежедневните дейности на специалистите са свързани не само с назначаване на лични асистенти за обгрижване на своите близки, които за първи път са получили „Направление за включване в механизъм лична помощ“, издадени както от ДСП –Гр. Поморие, така и  от други Дирекции социално подпомагане от други Общини. Тези дейности включват и решения по казуси от всякакво естество: от трудово-правен характер, социален, при конфликти между роднини на ползвателя, възникващи по повод трудовото възнаграждение на назначения личен асистент, консултиране и информиране на кандидати за включване в Механизъм “Лична помощ“. Ежемесечно се увеличават и броя на приетите и обработени Заявления-Декларации за включване в МЛП. На голяма част от ползвателите изтича срока по издадените направления за включване в МЛП, а това налага повтаряне на процедурите по включване в МЛП в срок, който позволява да се продължи грижата без прекъсване. Във връзка с непрекъсване на тази грижа, в случаите, когато на личния асистент му се налага да ползва законоустановен отпуск и при желание на ползвателя се назначава асистент – заместник, броят на тези заместник-асистенти също прогресивно нараства.
Увеличаването на броя на личните асистенти увеличава работата на Специалистите “Социални дейности“, които са 2 броя по щат към момента по отношение на подготовка на ежемесечните отчети, тяхната обработка и създаване на организация за навременното им приемане. Това е важно с цел изготвянето на ежемесечния финансов отчет за отпускане на средства за извършване на разплащания по механизма за предоставяне на лична помощ, който се представя чрез интегрираната система на АСП за одобрение задължително до 10 – то число на месеца, следващ текущия.  Паралелно с това нараства и субсидията, както и средствата за администриране на механизма.


ІІ. Цели, които се поставят с приемането на актуален Правилник за организацията и дейността на общинско предприятие „Социално обслужване“ гр. Поморие

             Целта на приемането на измененията на Приложение 1 на Правилника за организацията и дейността на ОП „СО“ гр. Поморие е актуалното отразяване на дейността на предприятието, оптимизиране структурата на социалните услуги в съответствие с определените с Наредбата за качеството на социалните услуги стандарти за квалификация и професионално развитие на служителите, работещи в социалните услуги, финансирани със средства от държавния бюджет, което ще доведе както до по-добра организация на работата, така и до намаляване на разходите.

              ІІІ. Очаквани резултати от приемането на актуализирани Приложение 1 от Правилник за организацията и дейността на общинско предприятие „Социално обслужване“ гр. Поморие

             Актуализацията на Приложение 1  на Правилника за организацията и дейността на ОП „СО“ гр. Поморие  ще се отрази благоприятно върху дейността на цялото предприятие. Ще се оптимизира стопанисването и управлението на предоставеното на ОП“СО“ имущество. Ще доведе до оптимизация на кадровото обезпечение и ефективно изпълнение на поетите задължения.

            IV. Финансови и други средства, необходими за приемането на актуален Правилник за организацията и дейността на общинско предприятие „Социално обслужване“ гр. Поморие 
  Приемането на актуализираното Приложение 1 към Правилника за организацията и дейността на ОП „СО” не е свързано с изразходване на допълнителни финансови средства от бюджета на Общината.
V. Анализ на съответствие с правото на Европейския съюз

Разпоредбите в предложеното Приложение № 1  на Правилника за организацията и дейността на Общинско предприятие „Социално обслужване” гр. Поморие са в съответствие с нормативните актове от по-висока степен, както и с тези на европейското законодателство.
            
    Предвид гореизложеното предлагам на Общински съвет - Поморие да вземе следното :

	






	РЕШЕНИЕ:

       Приема изменение в Приложение № 1 на Правилник за организацията идейността на Общинско предприятие „Социално обслужване” гр. Поморие, както следва:
                             ПРИЛОЖЕНИЕ №1                  
	I. № по ред
	Структура по дейност/социална услуга и длъжностно наименование
	Щатна численост
преди изменението
	Щатна численост
след изменението

	
	ОБЩА ЧИСЛЕНОСТ
	173
	175

	
	в т. ч.:
	
	

	1
	Директор, предприятие
	1
	1

	2
	Административно-счетоводен отдел
	9
	9

	
	Главен счетоводител
	1
	1

	
	Старши счетоводител
	1
	1

	
	Счетоводител
	2
	2

	
	Касиер,счетоводство
	1
	1

	
	Служител, човешки ресурси
	1
	1

	
	Шофьор, лек автомобил до 9 места
	1
	1

	
	Пазач-портиер
	1
	1

	
	Социален работник
	1
	1

	3
	Механизъм „Лична помош” (МЛП)
	2
	3

	
	Специалист , социални дейности
	2
	3

	4
	Асистентска подкрепа (АП)
	54
	54

	
	Социален работник в социална услуга
	               1           
	              1     

	
	Социален асистент
	             53
	             53

	5
	Дом за пълнолетни лица с физически увреждания (ДПЛФУ)  с.Горица
	 
27
	 
27

	
	Управител, специализирана институция
	1
	1

	
	Социален работник в социална услуга
	1
	1

	
	Сътрудник, социални дейности в социална услуга
	1
	1

	
	Рехабилитатор
	2
	2

	
	Медицинска сестра за социални дейности
	2
	2

	
	Трудотерапевт
	1
	1

	
	Парамедик
	1
	1

	
	Касиер,домакин
	1
	1

	
	Шофьор, лек автомобил до 9 места
	1
	1

	
	Психолог
	1
	1

	
	Готвач
	3
	3

	
	Огняр
	3
	3

	
	Санитар
	9
	9

	6
	Център за настаняване от семеен тип за деца без увреждания (ЦНСТДБУ)   с.Бата
	10
	10

	
	Управител, социални услуги в общността
	1
	1

	
	Социален работник в социална услуга
	1
	1

	
	Сътрудник, социални дейности в социална услуга
	1
	1

	
	Педагог
	1
	1

	
	Психолог
	               1    
	               1   

	
	Детегледачка
	               5        
	               5  

	7
	Преходно жилище за деца и лица (ПЖДЛ) с.Бата
	8
	8

	
	Управител, социални услуги в общността
	1(на 4ч.)
	1(на 4ч.)

	
	Сътрудник, социални дейности в социална услуга
	4
	4

	
	Домакин
	1 (на 4ч.)
	1 (на 4ч.)

	
	Социален работник в социална услуга
	1 (на 4ч.)
	1 (на 4ч.)

	
	Пазач-портиер
	1 (на 4ч.)
	1 (на 4ч.)

	8
	Защитено жилище за пълнолетни лица с умствена изостаналост (ЗЖПЛУИ) с.Бата
	8
	8

	
	Управител, социални услуги в общността
	1 (на 4ч.)
	1 (на 4ч.)

	
	Социален работник в социална услуга
	1 (на 4ч.)
	1 (на 4ч.)

	
	Домакин
	1 (на 4ч.)
	1 (на 4ч.)

	
	Сътрудник, социални дейности в социална услуга
	4
	4

	
	Пазач-портиер
	1 (на 4ч.)
	1 (на 4ч.)

	9
	Център за обществена подкрепа (ЦОП) Поморие
	10
	10

	
	Управител,  социални услуги в общността
	1
	1

	
	Социален работник в социална услуга
	3
	3

	
	Психолог
	2
	2

	
	Рехабилитатор
	1
	1

	
	Логопед
	1
	1

	
	Педагог
	1
	1

	
	Шофьор, лек автомобил до 9 места
	1
	1

	10
	Център за социална рехабилитация и интеграция (ЦСРИ) гр.Поморие
	5
	6

	
	Управител, социални услуги в общността
	1
	1

	
	Психолог
	1
	1

	
	Социален работник в социална услуга
	1
	1

	
	Рехабилитатор
	1
	2

	
	Трудотерапевт
	1
	1

	11
	Център за настаняване от семеен тип за деца и младежи с увреждания (ЦНСТДМУ) гр.Поморие
	14
	14

	
	Управител,  социална услуги в общността
	1
	1

	
	Възпитател
	1
	1

	
	Социален работник в социална услуга
	1
	1

	
	Медицинска сестра за социални дейности
	1
	1

	
	Домакин
	1 (на 2ч.)
	1 (на 2ч.)

	
	Детегледачка
	               9
	              9

	12
	Домашен социален патронаж
	          4
	            4

	
	Социален работник в социална услуга
	1
	1

	
	Шофьор, лек автомобил до 9 места
	1
	1

	
	Домашен санитар
	2
	2

	13
	Клуб на пенсионера (КП)
	15
	15

	
	Домакин, клуб
	3 (на 8ч.)+
12 (на 4ч.) 
	3(на 8ч.)+
12 (на 4ч.) 

	14
	Клуб на инвалида (КИ)
	1
	1

	
	Деловодител
	1
	1

	15
	Детска млечна кухня (ДМК)  с 3 разливочни
	5
	5

	
	Домакин
	               1
	1

	
	Готвач
	               4
	4




ΙΙ. Възлага на Директора на ОП „СО” да предприеме необходимите последващи действия за изпълнение на настоящото решение.



С уважение, 

ИВАН АЛЕКСИЕВ
Кмет на Община Поморие


Съгласувал: Янчо Илиев
Зам.-кмет на Община Поморие


Съгласувал: Недка Димитрова
Ст. юрисконсулт Дирекция ПНИАО 


   Изготвил: Таня Нанева
Директор ОП „СО“ Поморие 

